**Plugușorul zilelor noastre**

*Popa Alexandru-Iosif*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Aho-aho, stimați confrați,

Cuvântul să mi-l ascultați :

Pe Facebook mult să nu mai stați,

Că ochelari o să purtați!

Mai ieșiti și pe afară,

Că-s goale străzile iară ...

Și nu mai trageți din țigară,

Că-oricum mereu o dați în bară!

Voi, domnișoarelor siliconate,

Machiate și-n buze-injectate,

Mai lăsați mașinile tunate,

Mall-ul și cluburile de noapte! ...

Iar voi, dragi senatori și deputați,

Vă rog să nu (ne) mai furați,

Luxul să îl mai lăsați

Și pentru popor să luptați!

Așadar și prin urmare,

E nevoie de-o mare schimbare :

Lăsați valorile materiale,

Importante sunt cele morale!

Plugușor cu patru boi --

Ia mai mânați, măi flăcăi,

Și sunați din zurgălăi,

Să se-audă peste văi! Hăi, hăi!!!

AVRIG, 08.01.2016